**«Infestum»** (лац.: infestum — варожасць, зласлівасць, стан небяспекі) — беларускі блэк-метал-гурт. Ранняя творчасць гэтага гурту мела адценне паганскага металу, а пазней набыла стыль, які клічаць *«Chaotic Black Metal»* або *«Extreme Black Metal»*. На думку выдаўца «More Hate Productions», «Infestum» з’яўляюцца адным з самых паважаных гуртоў на сцэне блэк-металу краін былога СССР.

Гісторыя
--------

### Раннія гады

Гурт(недаступная спасылка) Infestum у 2001 годзе
Гурт «Infestum» быў утвораны ў 2000 годзе пасля распаду гурту «Midgard» колішнімі яеу ўдзельнікамі Grond (ударныя) і Skald (гітара). Неўзабаве да гурту далучыліся Ion (спевы) і Thorngrim (бас). Гурт пачаў ствараць свае першыя песні. На репетыцыях «Infestum» граў гэтаксама песнм такіх гуртоў як «Sepultura», «Mayhem», «Venom», «Bathory». Гэтыя гурты натхнялі музыкаў і з’яўляліся адпраўным пунктам для стварэння сваіх песень і свайго ўласнага стылю. Зімой 2000—2001 гадоў быў запісаны дэма-альбом *«Infestum»* — пяць песняў лютага блэк-металу з фальклорнымі, язычніцкімі элементамі. Песня «Сеча» гэтага альбома пачынаецца з гукаў бітвы, тупоту коняў, людскіх крыкаў, бразгату мячоў і сякер. Гэты ўступ вызначае тэматыку творчасці гурту ў першыя яе гады. У інтерв’ю інтэрнет-журналу «Eternal Hate» Ion распавёў:

> Наша гісторыя, бітвы мінуўшчыны і бітвы ў нашым усведамленні з’яўляюцца фундаментальнай часткаю ў нашай творчасці.
> 
> 

Пазней, у 2002 годзе гэты запіс быў выдадзены паўночнаамерыканскім выдаўцом «Battle Hymn Records» у фармаце MCD. Міні-альбом атрымаў добрыя водгукі. Яго параўноўвалі з працамі «Bathory», «Falkenbach», «Gontyna Kry», «Graveland», «Nordreich» і іншых.

Вясной 2001 года гурт пачаў канцэртную дзейнасць. Але ўжо ў кастрычніку Grond атрымаў траўму, з-за якой не змог больш выступаць. Ён быў заменены ўдзельнікам Burglar, гралым тады ў «Morbid Victory». Burglar стаў новым сябрам гурту і пакінуў «Morbid Victory». Ён удзельнічаў у запісе новага, поўнафарматнага альбома, які чальцы гурту збіраліся назваць «Criteria Of Pure Insanity», але позней змянілі рашенне, і гэтая назва была дадзеная першай песні альбома.

Зімой 2001—2002 гадоў гурт запісаў поўнафарматны альбом, які быў названы *«Last Day Before The Endless Night»*. Альбом змяшчаў 4 перазапісаныя песні з дэма-альбома і новы матэрыял. У канцы 2002 года альбом быў выдадзены расейскім выдаўцом «More Hate Productions» у CD фармаце. Вокладку для альбома складаў Уладзімір Смердулак, які працаваў раней з гэткімі гуртамі, як «Nanghizidda» і «Massive Carnage». Цяжкі метал у гэтым альбоме быў разбаўлены інструментальнымі кампазіцыямі, якія падкрэслівалі фальклорную накіраванасць творчасці «Infestum» першых год. Але лірыка новых песень гэтага альбома ўжо была пазбаўленая фальклорных матываў, і была больш сфакусаваная на ўвасабленні цёмных частак чалавечай падсвядомасці, паказе ўнутранага драпежніка, які прысутнічае ў кожным чалавеке.

### «Ta Natas» (2003—2007)

Гурт(недаступная спасылка) на фестывалі «Metalfront» у Мінску, 2008 год
У 2003 годзе пачынаецца праца над новым альбомам *«Ta Natas»*. Паводле слоў Ion, гэта павінна была быць «ва ўсіх сэнсах болей моцная і жорсткая музыка, чым на папярэдніх працах», а Skald ахарактаразаваў гэты альбом як «поўны цырк на дроце». Надта доўга матэрыял альбома цярпеў ад зменаў і не выдаваўся. Пасля шуму першага альбома, музыкі вырашылі, паводле слоў франтмена:

> Cыйсці на час у цень, прыпыніць канцэртную дзейнасць і сканцэнтравацца на тым, дзеля чаго ўласна мы і пачыналі.
> 
> 

Гурт не выступаў больш за 2 гады. За гэты час трое з чатырох удзельнікаў гурту паспелі абзавесціся сем’ямі. У 2005 годзе «Infestum» сыграў на фестывалі «Memento Mori Fest-II», выйдзячы на сцэну «ў звычайнай кушалі і джынсах».Новы выгляд гурту здзівіў тых, хто ведаў яго раней. У інтэрв’ю Музыкальнай газеце за 2005 год Ion даў тлумачэнне гэтым зменам:
  

> 
> *Тыповы «сапраўдны блэкавы» імідж не з’яўляецца колькі-небудзь важным для нас. Сёння на сцэне мы гэткія, як ў жыцці. І гэта —запраўды шчыра і чэсна. Па адносінах да саміх сябе, у першую чаргу.*
> *Арыгінальны тэкст* (руск.)  
> 
> *Типичный «тру-блэковый» имидж не является сколько-нибудь важным для нас. Сегодня на сцене мы такие, как в жизни. И это—действительно искренне и честно. По отношению к самим себе, в первую очередь.*
> 
> 
> 

Урэшце, у 2007 годзе нямецкім выдаўцом «Blood Fire Death Productions» быў выдадзены новы альбом гурту. Гэты альбом быў ужо пазбаўлены той фальклорнай накіраванасці і набыў новыя экспрэсіўныя авангардныя формы. Блэк-метал альбома даданы симфанічнымі элементами і грой сінтэзатара. Вокладку альбома распрацаваў Уладзімір Смердулак, які меў ужо вялікі досвед у стварэнні мастацкага матэрыялу для шмат якіх метал-гуртоў («Аркона», «Dark Princess», «Rossomahaar», «Autumn», «Devilish Distance», «Asguard» і інш.). Гэтаксама, для альбома былі знятыя два відэа: *«Razor To Throat»* і *«Ta Natas»*. Стварэннем кліпаў займаўся басіст Thorngrim. *«Razor To Throat»* (Брытвай па горле) доўгі час быў вельмі папулярным на партале metalvideo.com, уваходзячы ў першы дзясятак рэйтынгу. У кліпе, акрамя сябраў гурту «Infestum*»*, здымалася дзяўчына па імі Нактурна. Яна з’яўляецца ў кліпе ў аголеным выглядзе. У кліпе *«Ta Natas»* ёсць кадры з вялікай колькасцю чалавечых чарапоў. Гэтыя кадры былі ўзятыя з дакументальнага фільма пра Костніцу (адна з славутасцяў Чэхыі). Альбом «Ta Natas» неаназначна быў сустрэчаны крытыкай, але водгукі збольшага былі станоўчымі або нейтральнымі. На шмат якіх метал-сайтах альбом атрмыў адзнакі вышэйшыя за сярэдняе. «Гэты альбом поўны гневу, болю і роспачу», як сцвярджае адзін з крытыкаў. Паводле слоў іншага, музыкам «Infestum» «удаецца скамбінаваць цемру, адчай і мелодыю, што ўдаецца не кожнаму гурту». Недахопам гэтага альбома крытыкі лічаць празмерна апрацаваны і ўзмацнёны спеў. 20 кастрычніка 2007 года лідар гурту быў запрошаны на радыё-праграму «MassaBrutto», якая выходзіла ў эфір на «Радыё-Мінск», а гэтаксама вяшчаямую ў інтэрнет-радыё rock.aplus.by, каб прэзентаваць свой альбом. Песні альбома ў далейшым неаднаразова траплялі ў ратацыю на «MassaBrutto». Адначасова з выданнем альбома з-за разыходжання ў поглядах з гурту сыходзіць Divine Skald. Месца гітарыста займае A\Vesh (Наша Вайна, PIAREVARACIEŃ).

### 2009—2012

Ужо ў 2009 годзе A\Vesh сыходзіць з гурту разам з Burglar, які перайшоў у гурт Medievil. У гурт прыходзіць новы гітарыст W-todd (ID:vision), які доўгі час з’яўляўся сябром удзельнікаў гурту. У новым складзе, вясной 2010 года гурт выпусціў інтэрнет-сынгл *«Void Of Nebulae»*, а яшчэ крыхк пазней — інтэрнет-міні-альбом *«Renaissance»*, які складаецца з 5 кампазіцый. У 2012 годзе ў склад дадаюцца Werwolfe (бас) і Forneus (ударныя).

Цікавыя факты
-------------

* Спявак гурту Ion у сваім юнацтве ўдзельнічаў у дзейнасці некалькіх цэркваў, працаваў рэстаўратарам Петрапаўлаўскай царквы. Ён гэтаксама добра знаёмы з Бібліяй і з дзейнасцю шмат якіх хрысціянскіх сектаў.
* З 2006 года Thorngrim, а гэтаксама Burglar выступаюць дадаткова ў гурце Medievil (толькі на концэртах).
* Альбом *«Ta Natas»* быў прысвечаны Алёне Зімніцкай (16.10.1981 — 19.09.2006).
* У першыя гады «Infestum» выступаў на сцэне ў кальчугах, але потым змяніў стыль на болей строгі і афіцыйны.
* У апошнія гады гурт засяродзіўся на аддаленай працы — спявак Ян Леановіч і гітарыст Wrathtodd запісваюць новыя кампазіцыі, знаходзячыся ў розных крінах.

Склад
-----

Склад групы некалькі разоў змяняўся. Адзінымі сталымі ўдзельнікамі групы, якія існавалі ў ёй з самага стварэння, з’яўляюцца Ion the Saint і Thorngrim.

### 2000—2001

* Ion (вакал)
* Divine Skald (гітара)
* Grond (ударныя)
* Thorngrim (бас і сінтэзатар)

### 2001—2007

* Burglar (ударныя)
* Ion (вакал)
* Divine Skald (гітара)
* Thorngrim (бас і сінтэзатар)

### 2007—2009

* A\Vesh (гітара)
* Burglar (ударныя)
* Ion (вакал)
* Thorngrim (бас і сінтэзатар)

### З 2009

* Ion the Saint (вакал)
* Thorngrim (бас і сінтэзатар)
* Wrathtodd (гітара)

### З 2012

* Ion the Saint (вакал)
* Wrathtodd (гітара і сінтэзатар)
* Werwolfe (бас)
* Forneus (ударныя)

Дыскаграфія
-----------

* 2001 — *«Infestum»* (EP)
* 2002 — *«Infestum»* (альбом, MCD, Battle Hymn Records)
* 2003 — *«Last Day Before The Endless Night»* (альбом, CD, More Hate Productions)
* 2007 — *«Ta Natas»* (альбом, CD, Blood Fire Death Productions)
* 2010 — *«Void Of Nebulae»* (сінгл)
* 2010 — *«Renaissance»* (EP)
* 2014 — *«Monuments Of Exalted»*

Відэакліпы
----------

* 2007 — *«Razor To Throat»*
* 2007 — *«Ta Natas»*

Зноскі
------

1. 1 2  Eternal Hate webzine — «Infestum — Interview with Ion» Архівавана 15 жніўня 2011. (англ.)
2. ↑  The Metallist — Interviews: Infestum **(нявызн.)**(недаступная спасылка). Архівавана з першакрыніцы 20 снежня 2009. Праверана 6 кастрычніка 2010.
3. 1 2  Энциклопедия рока — Infestum: Интервью с Йоном Карганом
4. ↑  Infestum. О Черном Метале Замолвите Слово **(нявызн.)**(недаступная спасылка).  Музыкальная газета (26 кастрычніка 2005). Архівавана з першакрыніцы 6 снежня 2012. Праверана 27 лістапада 2012.
5. ↑  Memento Mori Fest-II: Продолжение маскарада **(нявызн.)**(недаступная спасылка).  Музыкальная газета (26 кастрычніка 2005). Архівавана з першакрыніцы 6 снежня 2012. Праверана 27 лістапада 2012.
6. ↑  ID:Vision подписали контракт на издание дебютного альбома **(нявызн.)**(недаступная спасылка).  Музыкальная газета (26 кастрычніка 2008). Архівавана з першакрыніцы 6 снежня 2012. Праверана 27 лістапада 2012.
7. 1 2 3  Интервью с Infestum на metal.by Архівавана 5 снежня 2012 года.
8. ↑  metal-district.de — Infestum — Ta Natas Архівавана 19 ліпеня 2011. (ням.)
9. ↑  Archaic Magazine — Infestum: Ta Natas Архівавана 5 кастрычніка 2011 года. (англ.)
10. ↑  The Metal Observer — Infestum — Ta Natas (англ.)
11. ↑  The Metal Crypt — Review: Infestum — Ta Natas (англ.)
12. ↑  MassaBrutto Radioshow #393 Архівавана 7 студзеня 2009 года.. massabrutto.com (20-21 Oct 2007)  (англ.)
13. ↑  MEDIEVIL :: плевать на юродивых... **(нявызн.)**(недаступная спасылка).  Музыкальная газета (26 кастрычніка 2007). Архівавана з першакрыніцы 6 снежня 2012. Праверана 27 лістапада 2012.
14. ↑  Infestum — Ta Natas на сайте heathenharvest.com (англ.)
15. ↑  *shakal.today*. «Отщепенцы и Предатели». История четвертая. Ян - Shakal.Tøday (руск.).  shakal.today. Праверана 17 верасня 2017.

Спасылкі
--------

* Афіцыйны сайт
* Infestum ў сацыяльнай сетцы «Facebook»
* Infestum (англ.) на сайце *Myspace*
* Infestum (англ.) на сайце Encyclopaedia Metallum
* Infestum на Last.fm